Държавен вестник, бр. 23, 2023 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  23
1.10.3.2 Abrocitinib
Abrocitinib е инхибитор на Janus киназа 
(JAK) 1. При биохимични тестове Abrocitinib 
има по-висока селективност към JAK1, от-
колкото към другите 3 JAK изоформи. Ле-
карственият продукт трябва да се приема 
перорално веднъж дневно със или без храна 
приблизително по същото време всеки ден. 
Abrocitinib е показан за лечение на умере-
но тежък до тежък атопичен дерматит при 
възрастни, които са кандидати за системна 
терапия. Препоръчителната начална доза е 
200 mg веднъж дневно. Препоръчва се начална 
доза 100 mg веднъж дневно при пациенти на 
възраст ≥ 65 години. По време на лечението 
дозата може да бъде намалена или увеличена 
въз основа на поносимостта и ефикасността. 
Трябва да се обмисли най-ниската ефективна 
поддържаща доза. Максималната дневна доза 
е 200 mg. Abrocitinib може да се използва със 
или без локална медикаментозна терапия за 
атопичен дерматит. Най-често съобщаваните 
нежелани реакции са гадене, главоболие, акне, 
херпес симплекс, повишена креатинфосфоки-
наза в кръвта, повръщане, замаяност и болка в 
горната част на корема. Най-честите сериозни 
нежелани реакции са инфекции.
1.10.3.3 Baricitinib
Baricitinib е показан за лечение на умере-
но тежък до тежък атопичен дерматит при 
възрастни пациенти, които са кандидати за 
системна терапия. Препоръчителната доза 
Baricitinib е 4 mg веднъж дневно. Доза от  
2 mg веднъж дневно е подходяща за пациенти 
на възраст ≥ 75 години и може да е подхо-
дяща за пациенти с анамнеза за хронични 
или рецидивиращи инфекции. Доза от 2 mg 
веднъж дневно може да се има предвид също 
и за пациенти, постигнали траен контрол на 
активността на заболяването с 4 mg веднъж 
дневно и отговарящи на изискванията за 
постепенно намаляване на дозата. Baricitinib 
може да се използва със или без локални кор-
тикостероиди. Могат да се използват локални 
инхибитори на калциневрин, но те трябва да 
бъдат запазени само за чувствителни зони, 
като например лицето, шията, интертриги-
нозните и гениталните области. Трябва да 
се обмисли прекратяване на лечението при 
пациенти, при които няма доказателства за 
терапевтична полза след 8 седмици лечение. 
Най-често съобщаваните нежелани реакции 
с Baricitinib са повишени стойности на LDL 
холестерол, инфекции на горните дихателни 
пътища, главоболие, херпес симплекс и ин-
фекции на пикочните пътища.“
2. В раздел VIII. „ТЕЖКОПРОТИЧАЩИ 
БАКТЕРИАЛНИ ИНФЕКЦИИ НА КОЖА-
ТА – ПИОДЕРМИИ“, в т. 1 „Основни тера-
певтични процедури при тежкопротичащите 
бактериални инфекции на кожата“, т. 1.1. 
„Етиологична терапия“, текстът:
„Пеницилини:
– Пеницилини при стрептококова инфекция 
(Benzylpenicillinum, Benzathine benzylpenicillin )
– Пеницилиназастабилни или протекти-
рани широкоспектърни пеницилини при ста-
филококова инфекция (Ampicillin, Amoxicillin, 
Cloxacillin, Oxacillin, Methicillin, Ampicillin/
Sulbactam, Amoxicillin/Clavulanic acid) Це-
фалоспорини при стафилококови и смесени 
инфекции:
– първо поколение (Cefalexin, Cefalotin, 
Cefazolin, Cefadroxil)
– второ поколение (Cefoxitin, Cefuroxime, 
Cefamandol, Cefaclor)
– трето поколение (Cefotaxime, Ceftazidime, 
Ceftriaxone, Cefixime и други)“
се заменя със: 
„Пеницилини:
– Пеницилини при стрептококова инфекция 
(Benzylpenicillinum, Benzathine benzylpenicillin)
– Пеницилиназастабилни или протекти-
рани широкоспектърни пеницилини при ста-
филококова инфекция (Ampicillin, Amoxicillin, 
Cloxacillin, Oxacillin, Methicillin, Ampicillin/
Sulbactam, Amoxicillin/Clavulanic acid).
Цефалоспорини при стафилококови и сме-
сени инфекции:
– първо поколение (Cefalexin, Cefalotin, 
Cefazolin, Cefadroxil)
– второ поколение (Cefoxitin, Cefuroxime, 
Cefamandol, Cefaclor)
– трето поколение (Cefotaxime, Ceftazidime, 
Ceftriaxone, Cefixime и други)
– Ceftaroline fosamil за лечение на услож-
нени инфекции на кожата и меките тъкани 
при новородени, кърмачета, деца, юноши и 
възрастни.“
3. В раздел IX. „ПСОРИАЗИС“:
3.1. Във „Въведение“ текстът „Съвременни-
те цели в лечението на псориазис стават все 
по-амбициозни, като гайдлайните съветват 
успеха от лечението се измерва с постигане на 
PASI 90“ се изменя така: „Съвременните цели 
в лечението на псориазис стават все по-ам-
бициозни, като гайдлайните съветват успехът 
от лечението да се измерва с постигане на 
PASI 90/PASI 100 или абсолютно PASI ≤ 3.“
3.2. В т. 1 „ПСОРИАЗИС С ПЛАКИ“ се 
правят следните изменения и допълнения:
3.2.1. В т. 1.12. „Циклоспорин“, „Биологич-
ни средства“ след текста „• антагонисти на 
интерлевкин 17А (Secukinumab, Ixekizumab)“ на 
нов ред се добавя следният текст: „• антагонис­
ти на интерлевкин 17А и 17F (Bimekizumab)“.
3.2.2. Точка 1.16. „Цетролизумаб пегол“ се 
изменя така:
„1.16. Certolizumab pegol
Показан е за лечение на умерен до тежък 
плакатен псориазис при възрастни, които са 
кандидати за системна терапия.